# בדיקת שקיפות עורפית

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בדיקת שקיפות עורפית (nuchal translucency) היא בדיקת אולטרה סאונד הנערכת לאישה ההרה לשם גילוי פגמים בעובר.

במהלך הבדיקה נמדד גודל העובר ונמדד עובי אזור שקוף לגלי קול הנמצא בעורף העובר, בו נמצא נוזל צווארי לימפטי. גודל העובר, בשילוב עם עובי האזור השקוף, ובתוספת גיל האישה, מוזנים אל תוכנה מיוחדת המחשבת על פי הנתונים את סיכויי העובר להיות נשא של מספר פגמים כרומוזומליים הקשורים במערכת העצבים, ביניהם תסמונת דאון ומומי לב שונים.

אצל עובר תקין הנוזל הצווארי נספג בגוף, ולכן ככל שעובי הנוזל הצווארי דק יותר, כך סיכויי העובר להיות נשא של פגם כרומוזומלי הקשור במערכת העצבים קטן יותר.

הבדיקה היא בדיקת סקר, והיא מצביעה על הסיכוי (הסתברות) להימצאות הפגם. הבדיקה איננה יכולה לשלול או לאשר בוודאות פגם כרומוזומלי. על מנת לאשר או לשלול את קיום הפגם בוודאות יש צורך בבדיקות נוספות, כמו דיקור מי שפיר, בדיקת סיסי שיליה או דיקור חבל הטבור.

בדיקת שקיפות עורפית תבוצע בדרך כלל בשבועות 12-14 להריון, או בשבועות 11-13. הבדיקה מהווה גם חלק מבדיקות הסקר לשליש הראשון (הכוללות גם בדיקות דם המבוצעות באותו מועד) וגם מן המבחן המשולב, הכולל גם בדיקות דם המבוצעות בשבוע 15-16.

הבדיקה אינה כלולה בסל הבריאות. תוצאתה אינה מקובלת על משרד הבריאות הישראלי ולא על קופות החולים בישראל כממצא מחייב המאלץ מימון של בדיקה חודרנית (כגון דיקור מי שפיר).

## [עריכה] קישורים חיצוניים

- בדיקת שקיפות עורפית - באתר יולדת
- על מחקרים בנושא שקיפות עורפית כולל גרף ההסתברות לתסמונת דאון ותיקונו לפי תוצאת בדיקת השקיפות העורפית. הגרף אינו מתאים לישראל.
- בדיקות אולטראסאונד בהריון

הבהרה: המידע בוויקיפדיה אינו מהווה ייעוץ רפואי.

מקור: http://he.wikipedia.org../../../%D7%91/%D7%93/%D7%99/%D7%91%D7%93%D7%99%D7%A7%D7%AA_%D7%A9%D7%A7%D7%99%D7%A4%D7%95%D7%AA_%D7%A2%D7%95%D7%A8%D7%A4%D7%99%D7%AA.html

קטגוריות: בדיקות רפואיות | הריון ולידה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- Deutsch
- English
- Français